Nova Objava koju je primila Bertha Dudde

Objava Br. 0443 - 0495

Molimo vas obratite posebnu pažnju na činjenicu da su Božje Riječi koje su nam upućene ne-denominacijske.

Sadržaj ove publikacije ni u kom slučaju ne namjerava privući članove bilo koje Kršćanske vjerske pripadnosti, niti regrutirati članove u bilo koju drugu vjersku pripadnost.

Njena jedina svrha je učiniti današnju Božju Riječ... dostupnom svim ljudima.

Između 1937. i 1965., Berthi Dudde je bilo dozvoljeno na dnevnoj bazi primati i zabilježiti 9030 pojedinačnih Objava.

Objavljivanje Objava je omogućeno zahvaljujući aktivnoj podršci mnogih prijatelja Božje Nove Objave.

Neka ova Božja Riječ postane blagoslov mnogim ljudima. (Također vidi B.D. br. 4015)

Razdjeljivanje Objava je vrlo poželjno. Moraju se prosljeđivati jedino cjelovite i nepromijenjene Objave. (Također vidi B.D. br. 8899)

‘Tko ima Moje Zapovjedi i čuva ih, taj Me ljubi... i Ja ću ljubiti njega i njemu se očitovati...’ Ivan 14,21

Izdavač, Hans-Willi Schmitz

http://www.bertha-dudde.org/hr

Bertha Dudde – Autobiografija

Na zahtjev mnogih prijatelja, Bertha Dudde je 1953. napisala sljedeću biografiju:

Objave ‘Unutarnje Riječi’ dobijam i zapisujem od dana 15. Lipnja 1937. godine. Da bih ispunila želje mnogih svojih prijatelja, ja ću vam dati opis svoga zemaljskog života, kratko objašnjenje o onome što sam na duhovan način primila, kao i moje vlastite osjećaje o svemu tomu.

Rođena sam 1. Travnja 1891. godine u Liegnitzu u Šleziji, današnja Poljska, kao druga kći jednog umjetničkog slikara. Djetinjstvo sam proživjela skladno u svom roditeljskom domu uz svojih šest sestara. Egzistencijalne nevolje sam upoznala vrlo rano. Mojim roditeljima je trebao novac tako da sam svoju sklonost šivanju iskoristila ne bih li bila od koristi svojoj obitelji. No i pored toga, roditelji su imali novčanih problema, a time i brige, tako da sam se sve do nedavno trudila pomoći svojoj obitelji.

Moji roditelji su bili različitih vjeroispovijesti. Otac je bio protestant, a majka katolkinja. Mi djeca smo bili odgajani u katoličkoj vjeri, ali na nas nitko nije vršio pritisak ili nas pak prisiljavao da slijedimo crkvene običaje, tako da je kasnije svatko od nas mogao sam za sebe i u potpunoj slobodi odlučivati o svojoj vjerskoj pripadnosti.

Ja osobno sam bila religiozna, ali doktrinu katoličkog sustava nisam mogla prihvatiti, iako sam poštivala crkvu. Jednostavno nisam mogla na van zastupati nešto što moja unutrašnja savjest nije prihvaćala s potpunim uvjerenjem. Tako sam prestala odlaziti u crkvu, od propovijedi sam čula samo malo, i nisam imala nikakvo poznavanje Biblije. Nisam čitala nikakvu religijsku ili pak naučnu literaturu i nisam se priključila nekoj drugoj grupi ili religijskoj sekti.

Tko poznaje katolički oblik vjere, zna u kakve sve nevolje zapadne čovjek sa svojom savjesti ako je se želi osloboditi. Ja također od toga nisam bila pošteđena. Ali u meni je ostalo pitanje: što i gdje je ono što je ispravno (ili ‘što je Istina, i gdje je čovjek može pronaći?’).

Često bih, dok sam molila Molitvu Gospodnju (‘Oče Naš’), preklinjala Gospoda da mi dozvoli pronaći Njegovo kraljevstvo. Ova molitva se ispunila 15. lipnja 1937. godine. Molila sam se tiho i osluškivala svoju unutrašnjost – bila sam skroz mirna – u takvom stanju sam se često nalazila, jer me za vrijeme toga uvijek obuzimao čudesan mir, i misli koje su mi pritom dolazile – u predjelu srca, ne u glavi –pružale su mi utjehu i davale snagu.

Još nisam znala da su mi te misli bile ´dane´, sve dok u jednom čudnom snu nisam doživjela nešto, što se kasnije ispostavilo kao Istina, što me ponukalo zapisivati te `misli’.

Tako mi je jednog određenog dana, dok sam osluškivala svoju unutrašnjost, jasno i glasno došao niz riječi, koje sam zapisala. To je bila prva poruka koju sam zapisala i ona je započinjala ovako: ‘U početku bijaše Riječ! Te Deum (početna riječ himne ‘Te Deum laudamus’, tj. ‘Tebe Bože slavimo’) Stvoritelju Neba i Zemlje!’

A onda su se pojavile sumnje: ‘Jesi li to sama od sebe napisala?’ – Ukratko, hrvala sam se, molila se i vodila mnoge unutarnje borbe, ali uvijek su riječi iznova nadolazile poput rijeke, poput velikog toka mudrosti pred kojim sam drhtala. – A onda me Sam Bog oslobodio sumnji, On mi je odgovorio i prepoznala sam Njega u Njegovoj Riječi kao našeg Oca. Moja vjera je rasla, sumnje su postajale sve manje, a ja sam primala i zapisivala svakodnevno.

Sadržaj zapisanog je prelazio moje znanje. Izrazi, koje nisam nikad čula, ili pak o njima čitala, čudni pojmovi na stranom jeziku, naučni pojmovi kao i upute nezaustavljivo su mi pritjecali. A povrh svega, ljubavne izjave Oca Nebeskog kakve još nikad nisam čula, a koje, na kraju krajeva, daju utočište i objašnjavaju sva pitanja o našim životima i smislu našeg postojanja.

Te ‘Riječi’ mi dolaze na sljedeći način: nakon unutarnje molitve i kratke koncentracije, osluškujem prema unutra. Tamo se tada javljaju jasno izražene misli, a riječi, jedna po jedna, jasno teku – uvijek tri ili četiri odjednom, slično radijskom priopćenju ili meteorološkom izvještaju, i to polako tako da s lakoćom mogu pratiti i zapisivati jedan dio rečenice za drugim.

Riječi zapisujem stenografski, kao po diktatu, bez da mislima ili konstruktivno sudjelujem u tome. Pritom nisam ni u kakvom stanju transa; osim toga, ja ne oblikujem rečenice, nego mi riječi na izvjestan način priskaču, bez da za vrijeme pisanja obuhvaćam značenje zapisanog.

Danima poslije toga, ili čak tjednima, taj stenogram prenosim u čisti zapis, bez da ga prije toga pročitam, riječ po riječ, bez mijenjanja ili ´poboljšavanja´ jednog jedinog sloga, a ni u kojem slučaju ne obrađujući smisao rečenog niti ga stilizirajući. Trajanje jednog takvog diktata iznosi oko pola sata. Izričito bih naglasila da taj proces ne nastaje kao proizvod bilo kakvog pritiska, tj. prisile, niti se događa u ekstatičnom stanju. Sve se to događa trezveno i jednostavno, bez ikakvog uzbuđenja ili utjecaja moje vlastite volje. U bilo koje doba mogu prekinuti Objavu te je nakon deset sati ili dana usred prekinute rečenice jednostavno nastaviti. Bez da sam ranije mi dano pročitala, Objava mi ponovno biva tečno diktirana u pero.

Volja mi je, dakle, oslobođena od bilo kakve prisile – ono što ja želim, je služiti Bogu i činiti ono što Njegova Sveta Volja zahtijeva od mene.

Mogu u svoj Istini izjaviti da sam do ove Istine bila ‘vođena’, i da su mi pojmovi u potpunosti bili i morali biti strani. Tek godinama poslije pronašla sam potvrdu onog što sam primila, kada sam upoznala zapise štajerskog mistika Jakoba Lorbera. Nemoguće je pojmiti moju radost tijekom čitanja velikih Lorberovih djela, ‘Velikog Ivanovog Evanđelja’ i ‘Isusovog djetinjstva’. Tek tada sam doznala da je i drugim ljudima bila dana Riječ Gospodnja, da je Bog, Gospod, u svim razdobljima pričao Svojoj djeci i da će i ubuduće nastaviti pričati, jer beskrajna Očeva Ljubav i milost ni ne može drugačije.

U Lorberovim zapisima otkrila sam isto ono što je i meni bilo dano. Često nisam razumjela Riječ koja bi mi došla, međutim, Nebeski Otac mi je u Svojoj Ljubavi davao i objašnjenja. Bilo je i čudesnih događaja, koje je pojedinačno sada nemoguće navesti, ali koji svjedoče o nezamislivoj poniznosti i Očinskoj blagosti.

U nedostatku sveukupnog obrazovanja, uvijek sam se smatrala neispisanom stranicom. Nedostatak novca i vremena sprječavali su me da čitam dobre knjige kao i da posjećujem predavanja. Znala sam samo za naporan rad od ranog jutra do kasno uvečer. I pored toga sam svakodnevno primala slasne obroke duhovnog dobra, bez da sam uopće znala za koga sam to primala.

Baš moje nepoznavanje Biblije i katoličke doktrine mi je omogućilo da prihvatim Riječ Odozgor bez ikakva otpora. Moje iskustvo me uči da je ozbiljan katolik ili protestant, čije je znanje ukorijenjeno u dogmatskim teorijama, previše vezan za njihovu dogmu da bi prihvatio i prigrlio Božanske Objave bez otpora.

Međutim, ipak postoje naučnici na više fakulteta koji s pojačanim zanimanjem najozbiljnije raspravljaju o ovim Božanskim Učenjima. Ne samo da ih interesiraju neoboriva objašnjenja nastanka materije kao i njenog mogućeg razlaganja, već i nastanak pogrešnih učenja i raznih religijskih sustava i vjeroispovijesti.

U porukama koje sam primila pokazano je u čemu se sastoje te pogreške, i od svih se zahtijeva skretanje pozornosti na svako od tih pogrešnih učenja, kad god se za to pruži prilika.

Ali, svakome je ostavljeno na slobodu da prihvati ili pak ne prihvati u svoje srce Gospodnju Riječ. Ali onome koji je razumio Duh tih Očevih Riječi, a ne djeluje u skladu s njima, taj samo povećava razmak između sebe i našeg Oca Nebeskog. Kada ne slijedi riječi opomene Ljubavi, on se time neizbježno postavlja pod zakon. A u istoj toj mjeri, u kojoj ne bude poštovao Božje zapovijedi Ljubavi, izgubit će i Božju Milost.

Božjom milošću se ljudima iznova daje Evanđelje, i prilično ozbiljno im je skrenuta pozornost na svrhu i cilj ljudskog postojanja. Jer milostiva Ljubav Božja želi spasiti sve one koji se još mogu spasiti prije nego što dođe preokret – a on sigurno dolazi! Vrijeme koje su svi vidovnjaci i proroci svih vremena najavljivali – Posljednje vrijeme – sada je ovdje!

Prema mojim zapisima, Gospod ne pravi razliku među Svojom djecom – ‘Priđite Mi svi’ (Matej 11:28) – glasi Njegov poziv. Blago onome koji sluša Njegove Riječi i koji Ga slijedi. Bog ljubi Svoju djecu, On ih sve želi usrećiti – pa čak i ako ona ne žele znati išta o Njemu.

Zapisano: 22. 11. 1953

Potpisano: Bertha Dudde

Bertha Dudde je smjela napustiti svoju zemaljsku ljusku 18. Rujna 1965. da bi se vratila u Očevu nebesku kuću.

Sadržaj

0443 - STRASTI (ŽESTINA)…

0449 - KNJIGA ŽIVOTA... SAŽETE ZAPOVIJEDI...

0452 - ŠKOLA.... POSLJEDICE NE-VJERE.... ČUDO SNAŽNE VJERE....

0458 - SRETNO BLAŽENSTVO.... SJEDINJENJE S BOGOM....

0459 - KRISTOV ČIN SPASENJA.... KRIVNJA GRIJEHA....

0460 - LJUBAV GOSPODA ZA NJEGOVE....

0461 - BOŽANSKA MILOST.... NUŽNOST MOLITVE....

0462 - POTPUNA NEVJERA.... NAJDUBLJI PAD....

0464 - TAJNA LJUBAVI

0467 - „JA SAM MEĐU VAMA....“

0472 - SLUŽENJE.... LJUBAV.... ZADATAK....

0480 - BOŽJI GLASNICI I NJIHOV RAD....

0481 - KRIVI ODNOS S OCEM.... PRIZNAVANJE ISUSA KRISTA....

STRASTI (ŽESTINA)…

B.D. 0443 from 31. svibanj 1938, taken from Book No. 10

Strasti (žestina), cesto duši donose tako snažna pomucenja (zamagljenja), da ce opet proci dani, dok se ona ne oslobodi ucinaka ovoga, i onda je sudbina ove duše borba za snagu. Ne zaboravite, vi ljudi na Zemlji, da vi sami možete znacajno doprinijeti tome da vaše osjecaje dovedete u ravnotežu, samo ako vi uvijek imate pred ocima ovo stanje duše, koje vam uzrokuje bol i patnju. U uzbudenosti (uzrujanosti), covjeka odmah savladaju zlonamjerne sile, i nastoje potpiriti svu mržnju i svu gorcinu, kako bi dušu covjeka što je moguce više udaljile od prethodno prevaljenog puta... I jedino molitva za pomoc iz ovih kušnji, slabi njihovu snagu. Svaki minut vašeg života treba služiti da se otrgnete od vlasti ovih sila, tako da neprestano prakticirate blagost, poniznost i strpljenje. Tko medutim, svojoj strastvenosti ostavlja slobodan prolaz, na ovo ne obraca pažnju .... On se samo treba iznova boriti kako bi povratio prijašnje stanje, što ce mu uz dobru volju takoder i uspjeti, ali ipak je duši priskrbio samo nazadovanje. Stoga nastojte najprije odložiti svu žestinu (naglost, ljutnju)... u svoj blagosti izbjeci kušnjama koje vam prilaze, i kroz to im umaci... jer, ma koliko male bile, cesto su uzrok velikim lutanjima (zastranjenjima) duše ....

Svakoj zemaljskoj moci je dana ovlast, da odreduje (nareduje, raspolaže) prema vlastitom nahodenju... ako sada njeno postupanje nije dobro i mudro, onda ce ona sama morati jednom odgovarati, no vi, koji ste ovoj vlasti podredeni, svega se pridržavajte svim snagama... pa ce vam iz toga ipak proizaci blagoslov, i vi cete takoder moci savladati ono što je zahtijevano, ako vi preklinjete Gospoda za potrebnu snagu. Ta, Božanstvo je stalno zabrinuto za vas, i pomocno intervenira tamo gdje vi tražite pomoc. Zemaljski zakon treba ostati nit vodilja, sve dok se ne ogrješuje o Božje zapovijedi i o cijeli Božanski red. Jer onda Sam Bog intervenira kako bi sudio i podigao (ispravio) sve koji griješe. Glas Gospoda je prodoran i doci ce do izražaja, kada je vrijeme, ali vi, koji hodate Zemljom, držite Božje zapovijedi, i bit ce vam lako sve izvršiti i slijediti sve što je zemaljski zahtijevano od vas.

AMEN

Prijevodima rukovodi Lorens Novosel

KNJIGA ŽIVOTA... SAŽETE ZAPOVIJEDI...

B.D. 0449 from 3. lipanj 1938, taken from Book No. 10

Svaki minut tvog života Gospodar pušta da prođe odlučujući za vječnost... Sve što činiš i misliš, zabilježeno je u Knjizi života, stoga ti moraš budna duha uvijek paziti na to da ispuniš stranicu po stranicu ove Knjige dobrim djelima i dobrim mislima... za sve tvoje djelovanje i postupke ti si odgovorna... no, ukoliko ovo uvijek odgovara Božjoj volji, onda će neočekivano blaženstvo biti nagrada tvojim djelima i tvom hodu na Zemlji. Stoga obrati pažnju: Ne dopusti nikada da tvoj bližnji uzalud pita (moli), nego daj, i ispuni svaku molbu koja dotakne tvoje uho, koliko god je to tebi moguće... Ne smatraj nijednog čovjeka malenim, ma koliko niskog stanja (položaja) on bio, i daj mu poštovanje koje mu pripada pred Bogom... Budi tvojemu bližnjemu savjetnik u tjelesnoj i duhovnoj nevolji, kada on luta na svom životnom putu, ili teško pronalazi Boga Gospodara... Uvijek im od srca oprosti zlo koje su ti učinili, i ne smjeraj na osvetu, budući nju čini jedino Gospodar, vi međutim trebate ljubiti čak i vaše neprijatelje... Ostani ponizna u srcu, i uvijek prepoznaj beskrajnu veličinu i Ljubav nebeskog Oca, Koji se prigiba najsićušnijim bićima Stvaranja, pa i tebi, kako bi te privukao Sebi... Ostani povezana u najintimnijoj Ljubavi s tvojim nebeskim Stvoriteljem, i preklinji Ga za Njegovu milost i Njegov blagoslov na svim tvojim životnim stazama, tako da ti kroz to naraste snaga da budeš aktivna prema Njegovoj volji... Vježbaj se u blagosti, u miroljubivosti i u milosrđu, jer jedino kroz to možeš postati Božje dijete, i kao takva, biti sposobna čuti glas Gospodara... Prepoznaj kako sve oko tebe treba izbavljenje, i budi spremna pomoći gdje se radi o otvaranju srca za Spasenje, koje dolazi jedino iz Božje Riječi... Sjeti se sa svom Ljubavlju umrlih, koji se poput tebe bore za savršenstvo... Daj im kroz molitvu potrebnu snagu i podršku koju oni trebaju... Sve ovo te može dovesti u jedno duhovno stanje, da se djelovanje Gospodara vidljivo očituje na tebi, jer samo onome tko može primiti Božansku milost u svoj punini, budući je on sebe učinio dostojnim toga, bit će i dodijeljena milost vidljivog djelovanja Gospodara... kada Gospodar može uzeti prebivalište u srcu, koje je Ljubav za Boga i za bližnje tako raznoliko oblikovala, da stranice Knjige života bilježe uvijek jedino plemenita i dobra djela i misli. Gospodar će izbrisati krivnju ili izvršiti naknadu, već prema tome da li se zemaljsko dijete okrenulo prema Njemu ili od Njega... Zato nastojte sebe doraditi gdjegod možete, i hodati Gospodaru ugodno putem na Zemlji, tako da ne budete suđeni, nego da imate vječni život.

AMEN

Prijevodima rukovodi Lorens Novosel

ŠKOLA .... POSLJEDICE NE-VJERE .... ČUDO SNAŽNE VJERE ....

B.D. 0452 from 6. lipanj 1938, taken from Book No. 10

Sudbina ljudi je nesnosna ako oni ostanu u ne-vjeri. Na Zemlji će ih čekati zlo, i u onostranom duša ostaje u neprestanoj muci, jer nedostaje joj zraka Svjetla i izvor Milosti, i duhovna smrt joj je sudbina. Usporedite Zemlju sa redovno uređenom školom, koja je spremna dati svu Mudrost i čiji učenici samo trebaju uzeti to što im se od nauka nudi .... no učenik iz tvrdoglavosti odbija prihvatiti svo to učenje, naprotiv, uporno se zatvara i tako kao potpuno nenaučen, neznao čovjek tu školu napušta .... tako da će mu daljnji životni put na temelju njegovog neznanja moći ponuditi jako malo .... u odnosu na sve biti će potpuno bez iskustva .... njegovo znanje neće mu biti dovoljno za nositi se sa životom i njegovim zahtjevima .... kao potpuno nesposoban neće biti u stanju vršiti ikakav posao, a suprotno tomu biti će prijemčiv za sve poroke, i to će za posljedicu imati njegovu propast ....

Stoga promatrajte ljudsku dušu koja se opire prihvaćanju učenja odozgor .... dušu koja Riječ Božju isto tako uporno odbija, ne skuplja duhovna znanja i još manje se trudi svome duhu pružiti ikakvu podnošljivu hranu .... Kako da se takva duša snađe, kako ovdje na Zemlji, tako i u onostranom, kad joj nedostaje bilo kakva spoznaja .... kad je u njoj sve tamno i prazno i ona u takvom stanju ne može izvesti nikakvu duhovnu aktivnost, pošto duboka tama obavija takvu jednu dušu.

Onda će joj život u onostranom biti muka, i da se Milosrđe Božje ne primi takve jedne duše, ta muka bila bi beskrajna .... a tako je laka za izbjeći .... pošto jedino vjera dušu dovodi u ono stanje gdje svaka stepenica uspona može biti lako svladana. U vjeri je ukorijenjena sva snaga .... vjera vam omogućuje jednu sposobnost koja vas onda postavlja u stanje potpuno istinske spoznaje .... rezultat čega će posao na Zemlji isto kao i u onostranom biti neprestana aktivnost u Ljubavi .... i iz te aktivnosti ćete sebe, a jednom i bezbrojna druga bića, moći izbaviti iz vlasti materije ....

Vi to još ne shvaćate, no doći će vrijeme kad će vam smisao ovih riječi biti jasno razumljiv i isprobavajući shvatit’ ćete o čemu se radi kod snažne vjere .... a tad ste postigli veliku stvar i nikakva sila na svijetu neće vam moći poljuljati vaše znanje, jer ćete biti sposobni za više nego mudraci svijeta .... i u tom vremenu se prepustite vjeri u stvari koje vam se čine zagonetne; uskoro ćete osjetiti utjecaj istinski snažne vjere i Gospodaru ćete zahvaljivati iz najveće dubine vašeg srca za to što vam je dao snagu za vjerovati ....

Samo molite a Gospodar Bog je za vas spreman i svakoga koji u Njega vjeruje odabire za Svog borca .... i onda se ne borite sami, nego uvijek sa Gospodarom a time i možete sve ..... No ako se kolebate u vjeri, u opasnosti ste da zastranite s pravoga puta .... stoga neprestano molite za vjeru čvrstu poput stijene, i nađite utočište u Bogu. Jer On, Koji bdije nad vama, vašu vjeru neće iznevjeriti ....

AMEN

Prijevodima rukovodi Lorens Novosel

SRETNO BLAŽENSTVO .... SJEDINJENJE S BOGOM ....

B.D. 0458 from 10. lipanj 1938, taken from Book No. 10

Najvažniji životni zadatak je da vi hodate kako je ugodno Gospodaru, jer samo tako vi možete postići to da vas nebeski Otac primi kao dio Sebe Samoga, i budete dostojni svjetla i sve nebeske miline. Slijedi Me, dijete Moje, u onu zemlju, koja je uzvišena iznad svih ljepota na Zemlji. Otkrit će ti se slika, koja je dana istinski pobožnima, kada oni zauvijek zatvore svoje oči na Zemlji da se probude u onostranom. Jedna žudnja bez usporedbe ispunja sve ove duše .... okruženje je tako jako privlačno, da se svaka duša u uzvišenom raspoloženju suočava sa ispunjenjem žudnje, koju jedino Sam Gospodar može utažiti Svojom blizinom .... Čežnja svih tih duša je usrećujuća iznad svake ljudske predodžbe, no ispunjenje ove čežnje je za ljudski um potpuno neshvatljivo, budući ono nadilazi u sretnom blaženstvu sve zamislivo .... To je čista nebeska očaranost, zanos (milina)) i nedokučivo blaženstvo .... Ono što čovjeku izgleda nepojmljivo .... čisto sjedinjenje sa najvišim Božanstvom, upravo je bit onoga čemu svi trebaju težiti, jer jedino ono povlači za sobom ovu tako usrećujuću nagradu .... jer je jedino u sjedinjenju s Bogom postignuto najsavršenije stanje, jer je ovo od početka svijeta jedini cilj svih bića, i to će biti do u svu vječnost .... da sva jednom od Boga odvojena bića opet pronađu put povratka, kako bi se iznova sjedinila sa vječnim Ocem, kao Njegova istinska djeca .... a takvo se sjedinjenje može dogoditi jedino onda, kada zemaljsko dijete kroz poslušnost Božjoj volji, nikada ne čini ništa drugo doli ovu volju .... kada ono kroz to postigne stanje savršenstva, i sebe učini dostojnim Božjeg dijeteštva .... Jer, samo kroz ovo vi možete ući u polja nebeskog sretnog blaženstva, i samo u sjedinjenju sa nebeskim Ocem vam može biti dodijeljena nebeska slava (divota)) u vječnosti.

AMEN

Prijevodima rukovodi Lorens Novosel

KRISTOV ČIN SPASENJA .... KRIVNJA GRIJEHA ....

B.D. 0459 from 10. lipanj 1938, taken from Book No. 10

Vrijeme Isusove patnje na Zemlji je bila najveća žrtva koju je jedan čovjek ikada ostvario na ovoj Zemlji, budući Gospodar nije patio zbog Svoje, nego zbog krivnje grijeha čovječanstva, dok je međutim, sva patnja koja je snašla čovječanstvo, na njega došla zasluženo .... Duša Gospodara je bila Duh Božjeg Duha .... ona je bila jedno s Ocem .... Ali, tijelo je bilo zemaljsko, i kao takvo je patilo najneizrecivije muke na Križu, u potpunoj nedužnosti .... samo iz Ljubavi za ljude, kako bi iskupio (otplatio, uklonio, izbrisao) njihovu krivnju grijeha. Tako je ova smrt na Križu bila Kristov Čin Spasenja ....

I ako se sada čovjek pita zbog čega je Spasitelj morao trpjeti takve neizrecive muke, onda će njemu Sama Božanska Ljubav dati odgovor: .... zbog oproštenja tvojih grijeha .... Tako da ti budeš oslobođen kazne, ako se ti u Ljubavi ispovjediš tvojemu Spasitelju .... Ovih nekoliko riječi sve govore .... Svakim grijehom zemaljsko dijete se ogrješuje protiv Boga, Stvoritelja neba i Zemlje .... Nijedno biće međutim, ne može izmjeriti veličinu krivnje koja leži u tome da se pobunilo protiv najčišćeg, najuzvišenijeg, najljubavnijeg Božanskog Bića .... A ipak je svaki grijeh pobuna protiv Božanstva. Krivnja, koja je sada tako silno velika .... kako bi ona ikada mogla biti otplaćena (otklonjena) od ljudi u kratkom vremenu na Zemlji .... i kakve nepojmljivo mučne posljedice bi takva krivnja imala u onostranom .... ako bi svaka krivnja morala biti otplaćena kroz samo zemaljsko dijete .... Tko ne prepoznaje vječno Božanstvo, tko ne prepoznaje Božansku Ljubav, treba neizmjerno iskupljivati (nadoknađivati, ispaštati) svoju krivnju .... Ali oni koji su pronašli Gospodara, koji pokajnički ispovijedaju svoje grijehe Gospodaru, i mole za milost i oprost, njima će svaka krivnja biti otpuštena, budući je Gospodar baš za njih ostvario Čin Spasenja .... da onima koji ljube Boga bude dodijeljen ulazak u Očevo kraljevstvo .... Inače Očevo lice više nikada ne bi bilo moguće vidjeti sa količinom krivnje koja svako biće čini nedostojnim takve milosti i sretnog blaženstva. No, Ljubav Božanskog Spasitelja za ljude, bila je tako beskrajna, da je On Svojom patnjom i umiranjem izvršio najveći čin milosti, koji međutim neće biti prepoznat u svojoj veličini, ako zemaljsko dijete prethodno od Gospodara Osobno ne primi milost da može duhovno shvatiti ovu najveću Žrtvu. Tek onda će moći razumjeti i nebeskom Ocu biti cijelim srcem zahvalan za ovaj najviši dar milosti, kroz kojeg je Gospodar sačuvao čovječanstvo od smrti duše, od njihove duhovne propasti .... Jer, duša treba živjeti u svjetlu .... ona treba gledati Očevo lice, i treba moći postati Božje dijete, ako ona samo ima volju za to. Jer, za to je Gospodar umro na Križu, i uzeo na Sebe najgorču smrt tijela, iz pregoleme Ljubavi za grješno čovječanstvo. Prepoznajte ovo, i u najdubljoj poniznosti se pognite pred Najuzvišenijim .... i znajte da je On umro za vas .... da bi vas otkupio (izbavio, spasio) .... Učinite sebe dostojnim ovog Čina Spasenja .... tako da vi uđete u vječnu slavu.

AMEN

Prijevodima rukovodi Lorens Novosel

LJUBAV GOSPODA ZA NJEGOVE ....

B.D. 0460 from 11. lipanj 1938, taken from Book No. 10

Jer, Ja Ljubim Moje preko svake mjere .... Oni stoga također trebaju iščekivati vijenac života i za Mene nositi svaku patnju zemaljskog vremena .... Ja u njima vidim Svoju djecu, želim u potpunosti posjedovati njihova srca, želim ih dovesti doma k Meni, u Očevu Kuću. A onda će njihova sudbina biti veličanstvena .... njihove će duše klicati u Božjoj slavi, Ljubav će ih preplaviti, i preoblikovat će se u duhovna bića koja zrače srećom stojeći u svoj punini svjetla .... I tako Ja nagrađujem one koji izgrađuju na Meni, koji u Mojemu imenu traže ispunjenje njihovog zemaljskog života, i koji su voljni, poput Mene, Križ nositi s pristankom (predajom, pokornošću, pomirenjem) .... Jer njima određena (dosuđena) patnja istovremeno briše i krivnju grijeha i doprinosi tome da se ona umanji. A što vi učinite najmanjem od vaše braće, Meni ste učinili .... Uzmete li svojevoljno njihovu patnju na svoja ramena, onda vi to također činite za Mene i za djelo iskupljenja za cijelo čovječanstvo. Cjelokupna zemaljska krivnja mora biti uklonjena, treba li svoj ovoj zemaljskoj djeci jednom zasjati vječno svjetlo .... Tko dobrovoljno i iz Ljubavi prema Meni sudjeluje u djelu iskupljenja već na Zemlji, njemu je osiguran vijenac vječnog života .... Drugima će se međutim smilovati duhovna bića u onostranom, koja u svoj Ljubavi i brizi, prihvaćaju niže duše, jer sve, sve je djelo Ljubavi .... izbaviti svijet od svih grijeha i tako sve podignuti iz tame na svjetlo. Vidite, tko Me slijedi već na Zemlji, učenik je blagoslovljen Mojim imenom .... on djeluje kroz snagu Moje Riječi, i jednako je Moj poslanik, koji namjesto Mene govori zemaljskoj djeci. Riječi su njegovo oružje u borbi protiv zla, a Ljubav je njegova snaga .... A Moj blagoslov je pratilac na zemaljskom putu. Tko sada tako zaštićen od strane Mene prolazi zemaljskim životom, mora se nalaziti sve bliže Meni .... Moja Ljubav ga privlači k Meni, i ako se on ne opire, njegov put prema Meni je potpuno prirodan (sam po sebi razumljiv), njegovo srce ga može voditi jedino prema Meni, jer Moja su djeca oni koji žude stići Ocu. Ti, dijete Moje, uskoro ćeš dobiti sliku Onoga Koji je u tebi bio i biti će za svu vječnost .... Čuvaj se da ne izgubiš najdragocjenije .... čistoću duše .... budući jedino ona omogućava pogled u svu slavu .... Glas srca će ti reći, kada je došlo vrijeme, jer Ja želim namiriti tvoje srce i učiniti ga sposobnim za Ljubav za sva vremena .... Isus će ti biti blizu kao svjetlosni lik .... On će ti u snu dati nešto divno .... onda će tvoje putovanje na Zemlji uistinu ostati stalna čežnja, ali s Ljubavlju za Mene u srcu, ti si zaštićena od sveg zla, i sve do tvog svršetka bit ćeš Mi uvijek vjerna i predana .... A ovo je Moja volja za svu vječnost, da Moji u Meni i za Mene žive na Zemlji, kako bi jednom mogli prebivati Meni sasvim blizu .... jer Ja Ljubim preko svake mjere, vas koji Me žudite.

AMEN

Prijevodima rukovodi Lorens Novosel

BOŽANSKA MILOST .... NUŽNOST MOLITVE ....

B.D. 0461 from 11. lipanj 1938, taken from Book No. 10

Milost koja vam pritječe već je sama dokaz Božje Ljubavi, jer vi sami bez Božanske Ljubavi ne biste bili sposobni osloboditi se iz okova materije .... No neprestana borba i molitva za snagu postepeno vas udaljava od Zemlje i njene požude ....

Kao što se ptica vine u zrak ostavljajući za sobom sve što je priljubljeno uz Zemlju, tako će se i duša sve više uzdizati u sfere u kojima ju pritisak zemaljske teže više ne dotiče tako osjetno .... Tijelo doduše još boravi na Zemlji i mora se baviti zemaljskom aktivnošću, no ta aktivnost nije više glavna stvar u životu, nego će se obavljati kao sama od sebe, osjetno podupirana od strane duhovnih zaštitnih bića koja su pridružena čovjeku .... kojima je zadatak da učine sve kako bi dušu zemaljskog djeteta zadržale u tim sferama i povratak Zemlji mogla priječiti svim snagama.

U vrijeme unutarnjeg sazrijevanja duša će se odvajati i uvijek će težiti samo duhovnom okruženju .... ona tijelo često napušta i pretežno se zadržava u duhovnim područjima .... tj. misaoni svijet u kojem se takvo jedno zemaljsko dijete radije zadržava od tada nadalje biti će čisto duhovno i o Zemlji i o njenim zahtjevima želi znati malo ili ništa, no uvijek ima potrebu uzimati duhovnu hranu u obliku duhovnih istina.

Najsigurniji osjećaj razvoja prema gore uvijek je potreba za duhovnom hranom .... Tko je još zadrža(va))n na Zemlji, za tim ne teži .... on je usmjeren ka drugim užicima, i samo tamo gdje se duša već oplemenila i pročistila, ona se trudi prodrijeti u neshvatljivo. Takva jedna težnja onda će biti i poticana i podupirana od svih bića u Onostranom, koja takvu jednu dušu nadgledaju (paze)) tokom njenog zemaljskog života.

Za dušu nema ništa opasnije od neprestanog zasićenja (iste)) zemaljskim užicima i radostima .... ona je potpuno nesposobna za prihvaćanje duhovnih učenja i tako si sama uskraćuje najveću Milost .... ako ne može moliti i spoznavajući svoju nesavršenost nebeskog Oca preklinjati za pomoć. Takvih ljudi Bog se spominje s posebnom Ljubavlju tako što ih vodi preko trnovitih puteva, kroz patnju i brige, kako bi konačno mogli pronaći put do Oca, kad u velikoj nevolji i tjeskobi trebaju pomoć. Jednom kad su pronašli utočište u molitvi njima će biti otvorene oči, a to je već Milost, koja ih može voditi do napretka duše, ako čovjek sam ima nešto dobre volje.

Čovjek nikada ne treba zaboraviti molitvu .... Dok se god u molitvi može povezati sa nebeskim Ocem, njemu je otvoren izvor Milosti, i ništa u zemaljskom životu neće mu biti preteško ako se služi Božanskom Milošću .... pomoću koje može započeti djelo oblikovanja samog sebe po Božjoj volji. Bez Božanske Milosti čovjek ne može ništa .... ali sa Njom beskrajno puno, stoga molite, da vas Gospodar obdari Svojom Milošću, i ne trebate očajavati .... Jer Božja dobrota traje vječno ....

AMEN

Prijevodima rukovodi Lorens Novosel

POTPUNA NEVJERA .... NAJDUBLJI PAD ....

B.D. 0462 from 12. lipanj 1938, taken from Book No. 10

Ako svojima želiš olakšati staze, često je dovoljna samo uputa na Ljubav i skrb Gospodara, i oni će spoznati da nije bez mudre svrhe sve što se događa .... Jer, blagost nebeskog Oca uvijek iznova daje radosne trenutke, gdje se srce treba oporaviti od muke i tegoba i posvetiti se Njemu. No ti događaji često su previđeni .... čovjek na Više Biće misli sve dok je u nevolji ali ne i u bezbrižnim danima, i stoga uvijek iznova mora biti dozvoljeno da ljude zadesi patnja, jer skrb Gospodara usmjerena je ne samo na vrijeme na Zemlji, nego na cijelu Vječnost ....

Stoga se nikad više ne dajte deprimirati. Kad biste samo znali vrijednost takvih patnji za vaše duše .... uzeli biste ih rado na sebe, jer one su samo sićušne u poredbi sa divotom koja vas očekuje. Blažen onaj trenutak koji vam donese tu spoznaju .... i blažen onaj dan u koji u srcu potpuno pronađete (put) do vašeg nebeskog Oca .... Beskrajno je dug put koji ste morali prevaliti kako biste postigli ovo vrijeme .... no hoćete li tako blizu pred cilj posustati .... hoćete li da bude uzaludno to što ste se probili do ovdje, hoćete li još jednom prevaljivati taj beskrajno dugi put ....

Tijelo koje nosite, ne prepoznajete kao to što ono jeste .... kao Milost, koju ste sami izmolili i koja vam je bila dana .... tako da na Zemlji nikada ne možete shvatiti koje besprimjerno vrijeme Milosti vam je dano .... u kojem za onostrano, za vječni život, možete skupljati blago za blagom .... samo ako želite i ako se potpuno okrenete ka Gospodaru. Vama ljudima upućena su toliko mnoga upozorenja .... Gospodar se neprestano trudi čovjekovo usmjerenje obratiti na vječnost .... no ako ovaj uporno trči za svijetom i u njemu nalazi ispunjenje svojih želja, kako da se čovjekovo usmjerenje skrene i ispravi ....

To nije moguće drugačije nego putem patnje, i to teže što tvrdokornije duša ostaje u otporu. Da, čak se ide dotle da su ljudi skloni potpuno izgubiti vjeru u Boga. Jer često se čovjek može probiti do čvrste volje kad je načinio najdublji pad .... kad više ne može niže, onda potreba za visinom dolazi dvostruko jače, a tada se čovjek opet hvata za nešto van njemu shvatljivoga .... traži kontakt sa tom Silom koju sluti i pretpostavlja .... Neće biti ostavljen bez pomoći .... no prvo je morao prevaliti taj put, pošto se iz vlastite snage, bez vjere i milosti, nije mogao razviti uvis .... tek u dubokoj nevolji se je iznutra za tu snagu morao izboriti i izmoliti ....

Takav jedan čovjek tako doživi totalnu promjenu svog cijelog razmišljanja, i ona mu donese najveći blagoslov; s druge strane, gdje se čovjek samo površno pozabavi mišlju o onostranom, tamo ona neće nikada duboko u srcu ni moći pustiti korijenje .... a čovjek, čije razmišljanje je mlako i ravnodušno, daleko je u gorem položaju, pored njega milost Gospodara prolazi bez da ostavi traga .... i onda je opet potrebna patnja da bi se takvog jednog čovječjeg sina privelo ozbiljnom pravcu razmišljanja ....

Tako da će patnja uvijek ostati izvor blagoslova za bezbrojne ljude na Zemlji, jer za dušu nema gorega od pasivnog stanja koje se proteže dugi niz godina tako da je vrijeme milosti utjelovljenja znatno skraćeno, pošto je vrijeme tromog životarenja bez rada na duši za tog čovjeka potpuno izgubljeno.

I želite li izbjeći patnju, vaše vrijeme na Zemlji potpuno je beskorisno proživljeno ako se iz najunutarnijeg poticaja ne sjedinite s nebeskim Ocem i putem molitve i duboke povezanosti s Njim se na izvoru Milosti osvježite i tako postignete visinu kojoj trebate stremiti .... Tko je ovo shvatio sa cijelim srcem, toga patnja više neće pritiskati, jer on ju tada nosi voljno za Gospodara i Spasitelja, Božanskog Iskupitelja čovječanstva ....

AMEN

Prijevodima rukovodi Lorens Novosel

TAJNA LJUBAVI

B.D. 0464 from 13. lipanj 1938, taken from Book No. 10

Vidi dijete Moje .... koliko god razmišljala o tajni ljubavi, pored toga Mi moraš ostati vjerna, čak iako još nisi prodrla u istu.

Vidi, Mojoj djeci želim dati na znanje da si) ljubav moraju asimilirati/usvojiti skroz sami .... Sve što im je za to potrebno Ja im doduše stavljam u srce, međutim, moći će Me potpuno voljeti tek kad im je biće skroz postalo ljubav = kad su se transformirali u ljubav), i tako je najveća sreća, voljeti Me(ne), uvijek nešto što si mogu ostvariti potpuno sami. Čežnju za tim ću Ja uvijek stimulirati u srcima Moje djece, a na njima je onda da u tu veliku tajnu i prodru .... Uvijek kada činite neko djelo ljubavi, osjetit ćete da Mi se približavate i srce će vam svaki puta imati osjećaj blaženstva, a to je zračenje Moje ljubavi prema vama.

Dijete Moje, bavi se ljubavlju svo vrijeme i time ćeš si prirediti neopisivi osjećaj sreće, koji ne sliči ni jednoj zemaljskoj ljubavi a i pored toga ti pruža milinu. Ljubav neminovno spaja one koji se žele voljeti, tako da je djelima ljubavi uspostavljeno ono što je jedino potrebno kako bi došlo do vaše veze sa Mnom .... Ostaneš li nerazdvojno spojena sa Mnom djelima aktivne) ljubavi, postat će ti objašnjivo i ono što inače ne razumiješ .... Jedinstvena blagodat pada na Moju djecu koja su Mi vjerna i podana .... Ja tu djecu nikada ne napuštam .... spašavam ih iz svih nevolja i Moju ruku uvijek zaštitnički držim nad njima .... međutim, svu tu sreću morate si sami ‘pripremiti’, jer Ja ljubav mogu dati samo tamo) gdje je srce sposobno/spremno voljeti .... gdje se vrše djela ljubavi.

Tako da znaš kćeri Moja, da tvoje tijelo na Zemlji mora odstupiti od zemaljskih ljubavnih užitaka, kako bi Meni pripadalo u žarkoj ljubavi .... znaj da ćeš jednom kada bude došlo do rezultata tvog zemaljskog života biti puno sretnija .... A to vrijeme nije daleko, dijete Moje .... Stoga vrši marljivo sva svoja djela, kako bi Gospodaru Neba i Zemlje služila kako dolikuje, jer onako kako budeš služila, tako ćeš jednog dana i vladati .... a na Zemlji će ti neprestana sudbina biti duboka čežnja za Mnom, koju Ja želim ispuniti preko svake mjere, ako Mi daš svoje srce za vječnost.

AMEN

Prijevodima rukovodi Lorens Novosel

„JA SAM MEĐU VAMA ....“

B.D. 0467 from 15. lipanj 1938, taken from Book No. 10

Moja draga kćeri .... Pokušaj sve tebi ponuđeno prihvatiti u svome srcu, i odbij sve negativne misli od sebe, jer oni koje Ja okupljam, od Mene su provjereni, i potom ostaju u Mojoj Ljubavi. A ono što se probilo do tvoga uha, proizlazi iz Mene i treba u vama iznova zvučati, i tako ćete vi doživjeti da Ja prebivam među vama, i tako Sam vam blizu da ćete vi osjetiti Moju blizinu, kada se u potpunosti predate Mojim Riječima. A, ono što vam je još nepoznato, postat će vam blisko (poznato) .... što je, međutim, protiv Mene, vi ćete najjasnije svugdje opaziti. Jer, Ja ću Sebe zatajiti tamo gdje je krivi duh među vama, ali u svakom trenutku ću otvoreno govoriti, gdje Mi Moja djeca prinose Ljubav. A sada dovrši svoj dnevni posao, i budi od Mene blagoslovljena. U svemu vidi Moje vodstvo, i sebe potpuno povjeri svome Spasitelju, Koji te ljubi i vodi na svim tvojim putevima sada i za sva vremena.

AMEN

Prijevodima rukovodi Lorens Novosel

SLUŽENJE .... LJUBAV .... ZADATAK ....

B.D. 0472 from 18. lipanj 1938, taken from Book No. 10

Probuđen um će biti dan onima koji u svako doba sebe predaju Gospodaru. Kao što će orošena livada napojiti sve svoje trave, vlati i cvijeće, tako će i srce biti okrijepljeno (osvježeno) Božanskom milošću, tako da otuda može stalno crpiti volju za životom, i nikada se neće trebati bojati da bi mu moglo ponestati snage jer, gdje Gospodar želi podučiti spremne sluge za Njegovu učiteljsku službu, On njih također uvijek opskrbljuje potrebnom snagom .... U zadatku kojeg ti postavlja Gospodar, prepoznat ćeš Njegov intenzitet Ljubavi. Ti si već primila toliki dokaz Ljubavi, i moraš u sve nesebičnijoj predanosti Bogu zahvaljivati za ovu Ljubav, a onda će ti također postati jasna tajna Ljubavi .... onda ti uvijek ostaje samo jedan jedini put, koji vodi Bogu .... Njemu služiti sa svom svojom snagom i svojom voljom .... Ako se pobrineš za to, uskoro ćeš biti tako povezana sa tvojim Spasiteljem, da će sve u tebi postati Ljubav .... A onda ćeš sve raspoznavati srcem .... Posvuda poklanjaj Ljubav i dobrotu, i primi za to Ljubav Spasitelja, i tvoj rad za Gospodara će biti sve gorljiviji. Jer, On Osobno te na to potiče, dok ti u srce polaže topli osjećaj i želju za Ljubavnom aktivnošću. Tko daje Ljubav, primit će dvostruku Ljubav. Tko služi Gospodaru, bit će uzvišen, i jednom će vladati nad mnogim(a) .... a tko žudi vidjeti Gospodara, njemu Gospodar daje Sebe prepoznati, ali vi najprije morate osloboditi dušu od njenog tlačećeg ovoja .... Vi morate svoje srce oblikovati dostojnim za primanje Gospodara, tek onda vas On može usrećiti, ali onda ćete vi žariti u Ljubavi, i od tada će biti gorljivo vaše nastojanje da živite na zadovoljstvo Gospodaru, da Njemu služite u svem strahopoštovanju, te da Ga iz sveg srca Ljubite, i obožavate Ga kao najuzvišenije i najsavršenije Biće, kao Božanskog Stvoritelja neba i Zemlje.

AMEN

Prijevodima rukovodi Lorens Novosel

BOŽJI GLASNICI I NJIHOV RAD ....

B.D. 0480 from 23. lipanj 1938, taken from Book No. 10

Voljnost zemaljskog djeteta da primi Božju Riječ ima učinak da se Božji glasnici slože u tome da budu od pomoći u svakom trenutku; tako se svi koji su voljni služiti Bogu ujedine unutar kratkog vremena .... Rad u onostranom kao i na Zemlji je jedino namijenjen onim dušama koje su još u zabludi i hodaju krivom stazom .... Gospodar priprema svaki pristup i daje djeci prema njihovoj duhovnoj sposobnosti .... Svatko sa interesom za zemaljska ljudska bića u srcu uzima dijela u ovom udruženju između Zemlje i onostranog .... Svi su oni ostavili voljene iza sebe na Zemlji ili imaju vezu s njima na temelju Božje volje i sada ih stalno nastoje izvesti na pravi put. To je vrlo težak pothvat sve dok ljudsko biće vjeruje kako može hodati samo. Svaka žudnja zavedene duše za pomoći će biti uslišena rado i dragovoljno .... Svaka zaklinjuća molitva duše će se čuti i svakoj duši koja se bori će biti dana pomoć. Božji glasnici su sposobni mnogo toga napraviti jer Božja volja djeluje kroz njih .... Stoga će te vi također primiti svu pomoć za kojom žudite jer sva bića koja vas okružuju nastoje isto .... da rade za Gospodara i Spasitelja .... da vode duše k Njemu i da nebrojene duše spase od muke i tjeskobe. Gdjegod vaš rad služi istoj svrsi vi ćete biti podupirani kad god molite .... sa svakom Objavom vam je prenesena još jedna poruka .... svaka pojedina poruka će imati blagotvorni utjecaj na Zemlju .... i njeni sadržaji će uvijek služiti da probude srca i donesu Svjetlo u duhovnu tamu .... Ima mnogo tako zalutalih duša na Zemlji, sve su pozvane od Gospodara .... i svima će biti dana informacija o vječnom Božanstvu, ali samo nekolicina žudi Svjetlo. Ovima malobrojnima bi trebalo prići sa koliko god je Ljubavi moguće, tako da oni mogu pronaći ispravnu stazu i ostati voljni ostati na njoj dok li god žive na Zemlji. Svaki trenutak je svjetlost koja vodi vaše misli do Božanstva .... A svaka staza je ispravna kada se njome zaputite sa voljom da dosegnete Boga. Sama volja je dovoljna Bogu da pošalje Njegove glasnike da vam izađu u susret .... tada, uvijek slijedeći glas svoga srca, vi više ne možete zalutati. Vi ne znate koliko lakši će postati zemaljski život kada ste pronašli Boga .... i kako malo se nakon toga bojite smrti .... budući više neće biti smrti za vas .... vi ćete zaista živjeti u vječnosti kada živite i umrete u Gospodaru .... tada će smrt biti samo prijelaz u vječnu Slavu gdje možete vidjeti Boga licem-u-lice.

AMEN

Prijevodima rukovodi Lorens Novosel

KRIVI ODNOS S OCEM .... PRIZNAVANJE ISUSA KRISTA ....

B.D. 0481 from 23. lipanj 1938, taken from Book No. 10

Isus je hodao na Zemlji u punini Svojega Božanstva .... Ništa nije potaklo Gospoda kao Njegova ogromna Ljubav za čovječanstvo, a upravo ovu Ljubav vi morate prepoznati, i onda ćete se vi također i uvjeriti u to da je Gospod Isus Krist jedini pravi put do vječnog blaženstva. Vi ste u beskrajno dugoj borbi stekli milost utjelovljenja na Zemlji .... u početku ste bili blizu Božanstva ....vi se možete iznova približiti Božanstvu jedino kroz sjedinjenje s Njim .... ne možete primiti Boga u sebe, ako ne priznajete (odbijate) isto Božanstvo .... a Bog-Otac i Isus Krist su jedno .... Ali, kako vi možete htjeti nazivati Boga vašim Ocem, a u isto vrijeme odbijati Isusa Krista .... Nastojte u sebi shvatiti i prihvatiti sljedeće objašnjenje: Jedan otac sasvim savjesno polaže određeni iznos za svoje dijete, kako bi ovo dijete obrazovao u svim umijećima i zanatima .... a sada ovo dijete iznenada osjeti odbojnost prema ocu .... Može li ono dakle onda još zahtijevati da bude i dalje s puno Ljubavi opskrbljeno? Neće li ono radije, ako ispravno razmišlja, ili nastojati prevladati odbojnost, ili bi se pak moralo odreći svake podrške kroz Očevu milost? .... Sada, ako nebeski Otac želi podariti zemaljskom djetetu sve milosti, kako bi mu priskrbio vječno blaženstvo .... a zemaljsko dijete se neprijateljski postavi prema Onome, Koji mu je pribavio ovo blaženstvo na Zemlji .... onda će se ovaj morati ili potpuno odreći sve divote (slave, veličanstva), ili on mora sebe samoga nadvladati i naučiti ljubiti Boga Gospoda, te nastojati uspostaviti srdačan odnos sa Ocem. Svjesno odbijanje Božanstvenosti Isusa, međutim, uspostavlja neprijateljski odnos prema Njemu, i onda nikada ne može jednom takvom čovjeku, djela počinjena na Zemlji Bog u onostranom tako nagraditi (nadoknaditi), kako to zemaljsko dijete očekuje, budući se ono samo ne osjeća kao Očevo dijete .... Ne prihvaća ono što bi moglo primiti iz ruke Otkupitelja .... ono ne može biti sudionikom blagoslova Otkupljenja, i time također ne žanje gdje nije posijao. Zemaljski život, jedino kroz Isusa Krista postaje ono što treba biti, postaja spoznavanja. Ali, tko se boji spoznaje i svjesno ustrajava u mraku, njemu zemaljski život također neće moći donijeti uspjeh, budući takvo što Gospod obećava jedino kroz Svoje učenje .... no tko želi prihvatiti poduku, a odbaciti Učitelja? .... iako, bez vjere u Isusa Krista, život na Zemlji može također biti još tako privlačan u očima ljudi, pred Bogom on međutim, neće izdržati, jer Bog Sam je došao na Zemlju za ljude i dao im Sebe Samoga kroz Svoju Riječ .... Oni koji slušaju i prihvate, bit će u blagoslovu, ali koji odbiju Samoga Gospoda, oni neće moći u sebe primiti ni Njegovu Riječ, i njihov udio će biti strašna borba u onostranom, sve dok tamo ne pronađu spoznaju, a kroz to konačno i njihovog Spasitelja i Gospoda .... Isusa Krista.

AMEN

Prijevodima rukovodi Lorens Novosel